**În temeiul art. 15 şi 16  din Legea nr. 350/2005, Consiliul Judeţean Timiş cu sediul în municipiul Timişoara, Bulevardul Revoluţiei din 1989, nr. 17, judeţul Timiş, telefon/fax 0256/406456, e-mail:** **adela.popa@cjtimis.ro****, publică**

**ANUNŢ DE PARTICIPARE**

la  procedura de selecţie a proiectelor din domeniul cultural și de tineret, Sesiunea a II-a, care urmează a beneficia de cofinanţare nerambursabilă conform legii.

Criteriile de selecţie pentru aprobarea cererilor de finanţare trebuie să facă posibilă evaluarea, pe baze competitive, concurenţiale, a capacităţii solicitanţilor de a finaliza activitatea propusă pentru finanţare, având în vedere îndeplinirea următoarelor condiţii:

* relevanţa – importanţa (semnificaţia) proiectului în ceea ce priveşte dezvoltarea unei vieţi culturale diversificate şi competitive la nivelul judeţului Timiş - maxim 40%
* calitatea artistică şi originalitatea proiectului - maxim 15%
* capacitatea financiară şi operaţională – solicitantul are experienţă în management de proiect şi capacitate de implementare – maxim 15%
* metodologie – cât de coerent este proiectul, planificarea activităţilor este clară şi realizabilă – maxim 5%
* buget – cheltuielile propuse reflectă în mod real raportul valoare/cost maxim 5%
* caracterul acţiunii proiectului – internaţional, naţional cu participare internaţională, naţional, interjudeţean, judeţean, local – maxim 15%
* continuitatea acţiunii – la a câta ediţie este acţiunea – maxim 5%.

În conformitate cu art. 20, alin. 2 din Legea nr. 350/2005, data limită de depunere a proiectelor este 27.09.2019, ora 16, întrucât perioada octombrie-decembrie 2019 este încărcată cu evenimente ale Asociației Timișoara Capitală Europeană a Culturii, asociație în care Consiliul Județean Timiș este membru fondator, nefinanțarea în timp a acestor activități aducând prejudicii imaginii instituției noastre.

 Selecţia și evaluarea proiectelor va avea loc în data de 04.10.2019, ora 10.

Conform Programului pe anul 2019 privitor la acordarea de finanţare nerambursabilă pentru proiectele cultural – artistice și de tineret, publicat în M.O. nr. 148/03.09.2019, partea a VI-a, suma alocată pentru proiectele cultural – artistice și de tineret, Sesiunea a II-a, este 920 mii lei.

Anunțul de participare a fost publicat în MO nr. 150/05.09.2019, Partea a VI-a.